**LEARNING ACTIVITY SHEET IN AP 9**

|  |  |  |  |
| --- | --- | --- | --- |
| Name of Learner; | John Russel A. Jandonero | Score: |  |
| Grade and Section: | 9 - TAE | Week & Date: | **Week 4 – Jan. 26, 2021** |

|  |  |  |  |
| --- | --- | --- | --- |
| **Title of the Topic:** | **Ang Supply** | | |
| **Most Essential Learning Competency:** | | **Code:** |  |
| A. Natutukoy ang iba’’t-ibang sitwasyon ng pamilihan, at ang dahilan nito;  B. naiuugnay ang *demand* at *supply* sa pagbabago ng presyo at kalagayan ng pamilihan ; at  C. napapahalagahan ang paggawa ng matalinong pagdedesisyon gamit ang kaalaman sa interaksiyon ng demand at supply. | | | |
| **I. Concept Notes:** | | | |
| **ANG EKWILIBRIYO SA PAMILIHAN**  Ayon kay Nicholas Gregory Mankiw (2012) sa kaniyang aklat na *Essentials of Economics*, kapag nagaganap ang ekwilibriyo sa pamilihan ay nagtatamo ng kasiyahan ang parehong konsyumer at prodyuser. Ang konsyumer ay nabibili ang kanilang nais at ang mga prodyuser naman ay nakapagbebenta ng kanilang mga produkto.  Ano ang Ekwilibriyo ?  Ang ekwilibriyo ay isang kalagayan sa pamilihan na ang dami ng handa at kayang bilhing produkto o serbisyo ng mga konsyumer at ang handa at kayang ipagbiling produkto at serbisyo ng mga prodyuser ay pareho ayon sa presyong kanilang pinagkasunduan.  Ano naman ang ekwilibriyong presyo ?  Ekwilibriyong presyo ang tawag sa pinagkasunduang presyo ng konsyumer at prodyuser at ekwilibriyong dami naman ang tawag sa napagkasunduang bilang ng mga produkto o serbisyo.  Ipagpalagay natin ang halimbawang ito. Si Aling Miya ay nagmamay-ari ng isang maliit na tindahan ng *home-made* siomai sa merkado ng Carbon . Sa unang araw, gumawa siya ng 500 pirasong siomai at ibinenta sa halagang limang piso kada piraso. Nalungkot siya dahil maraming natira sa kaniyang mga paninda. Si Econ, ang kaniyang suki, ay bumili lamang ng 100 piraso. Nagkaroon ng labis na 400 piraso. Dahil sa kalabisan, binabaan niya ang presyo ng mga ito sa halagang dalawang piso. Sa pagbaba ng presyo, naging maganda ang pagtugon ni Econ sa mababang halaga, 400 piraso ang nais at handang bilhin ni Econ ngunit 200 pirasong siomai lamang ang handa at kayang ipagbili ni Miya sa presyong Php2. Dahil sa labis na demand, nahikayat siyang dagdagan ang ipagbibiling siomai ngunit sa mas mataaas na presyo.  Mula sa dating Php2, tumaas ang presyo sa Php3. Nabawasan ang quantity demanded ni Econ mula 400 piraso papuntang 300. Sa kabilang banda, ang quantity supplied mula 200 piraso ay naging 300. Mapapansin sa halimbawa na pantay o balance ang quantity demanded at quantity supplied sa presyong Php3. Ang pangyayaring ito ay nagpapakita ng ekwilibriyo.  Ang ekwilibriyo sa pamilihan ay ang punto kung saan ang quantity demanded at quantity supplied ay pantay o balanse, ito ay nangangahulugan na ang prodyuser ay handa at kayang magbenta ng produkto at serbisyo sa takdang dami na kaya at handa namang bilhin ng konsyumer sa napagkasunduang presyo. At sa pagkakataong ito ay naitatakda ang ekwilibriyong presyo sa pamilihan kung saan kapwa nagtamo ng kasiyahan ang prodyuser at konsyumer. Tandaan na kapag alinman sa dalawang panig ang naging mas malaki o mas maliit ang bilang, hindi na ito magiging balance o magkaroon ng disekwilibriyo sa pamilihan. Upang lubos na maunawaan ang konseptong ito pag-aralan ang Market Schedule ng siomai sa ibaba.    Ipinapakita lamang ng karanasan ni Econ at ni Aling Miya kung paanong ang batas ng demand at batas ng supply ay nagkakaroon ng interaksiyon sa pamilihan. Gusto ni Aling Miya na mag-alok ng mas maraming siomai kapag tumataas ang presyo( Punto A at B) . Sa kabilang banda, mas maraming siomai ang nais at handang bilhin ni Econ sa mababang presyo (Punto D at E) ngunit hindi naman siya nakahandang bumili ng mga ito sa mataas na presyong nais ni Aling Miya.  Upang lubos na maunawaan ang magkasalungat na ugnayan o interaksiyon ng batas ng demand at supply, ating suriin ang graph sa ibaba. Ang vertical na axis ay nagpapakita ng presyo ng siomai. Ang horizontal na axis naman ay nagpapakita ng dami ng siomai. Ang demand curve (D) ay nai-plot gamit ang presyo at ang quantity demanded (hanay 1(Qd) at 2( P) ). Ang supply curve (S) ay nai-plot gamit ang presyo at quantity supplied (hanay 2 (P) at 3 (Qs) ). Sa presyong tatlong piso, ang quantity supplied at quantity demanded ay pantay. (Qd = Qs) Sa presyong mas mataas sa tatlong piso, mas maliit ang quantity demanded kaysa sa quantity supplied. (Qd < Qs) Sa presyong mas mababa sa tatlong piso, mas malaki ang quantity demanded kaysa sa quantity supplied. (Qd > Qs)    Maaari ding makuha ang ekwilibriyo sa pamamagitan ng paggamit ng demand at supply function. Ipinaliwanag sa nakaraang aralin na may inverse o magkasalungat  na ugnayan ang presyo at demand. Ibig sabihin, sa bawat pagtaas ng presyo (P) ay siya namang pagbaba ng dami ng demand o quantity demanded (Qd). Ang bawat pagbaba ng presyo nito ay nangangahulugan naman ng pagtaas ng quantity demanded. Gamit ang konseptong ito, masasabing ang Qd ay isang dependent variable samantalang ang P naman ay isang independent variable.  Ipagpalagay natin ang equation na Qd = 600 - 100P.  Sa kabilang banda, magugunitang may positibong ugnayan ang presyo at supply. Ang pagbabago sa presyo (P) ay nakaaapekto sa dami ng supply o quantity supplied (Qs). Samakatwid, ang anumang pagtataas ng presyo ay nangangahulugan din ng pagtaas ng quantity supplied. Ang pagbaba naman ng presyo ay nangangahulugan din ng pagbaba ng dami ng supply nito. Ipagpalagay natin ang mathematical equation na Qs = 0 + 100P.  Sa pamamagitan ng mathematical equation na ito ay maaari na nating makuha ang ekwilibriyo. Una munang alamin ang halaga o presyo (P) gamit ang demand at supply function. Pagkatapos ay ihalili ang value ng P sa demand at supply function. Ang mga makukuhang sagot ang siyang tumutugon sa ekwilibriyong dami nito.  Ang kompyutasyon na nasa talahanayan sa ibaba ay nagpapakita kung papaano makukuha ang ekwilibriyong presyo at ekwilibriyong dami gamit ang demand at supply function. Ang Demand function ay Qd=600 – 100P at ang Supply function ay Qs = 0+100P    **SHORTAGE AT SURPLUS**  Suriin at pag-aralan ang graph sa itaas. Mapapansing ang dalawang kurba ay natatagpo lamang sa iisang punto. Ito ang punto ng ekwilibriyo sa pamilihan. Nagaganap ito kung ang *quantity demanded* at *quantity supplied* ay parehong 300 piraso ng siomai sa halagangPhp3.00 . Makikita ang pagbabago ng mga kurba ng *demand* at *supply* sa presyong naitakda ng nagbibili at mamimili.  Malinaw na inilahad sa mga panindang siomai ni Aling Miya na ang pamilihan ay hindi kaagad nakapagtatakda ng ekwilibriyong presyo. Kadalasan, dumadaan muna ito sa proseso ng paulit-ulit na transaksiyon ng mamimili at nagbibili bago tuluyang matukoy ang ekwilibriyong presyo at dami. Ang anumang sitwasyon o kalagayan na hindi pareho ang *quantity demanded* at *quantity supplied* sa isang takdang presyo ay tinatawag na **disekwilibriyo**. Ang pamilihan ay maaring makaranas ng ***surplus*** kung mas malaki ang quantity supplied kaysa quantity demanded. Sa kabilang banda, ang ***shortage*** ay nararanasan naman kung ang dami ng demand ay mas malaki kaysa dami ng supply.  Makikita natin sa graph sa ibaba kung paano naranasan ni Econ at Aling Miya ang mga konsepto ng surplus at shortage. | | | |
| **II. Learning Activities:** | | | |
| **A. Learning Activity no. 1**  **Panuto:** Punan ang mga patlang gamit ang MS form sa ibaba upang mabuo ang kaisipan ukol sa Interaksiyon ng *supply* at *demand* sa kalagayan ng presyo at pamilihan. Piliin ang sagot sa loob ng kahon.  Isulat ang sagot dito:  [**https://forms.office.com/Pages/ResponsePage.aspx?id=awp6y1FRj0uaM43q-D4ptwXg\_k-u0g1AkTs0LNHJ8K9UODhLRFRDQlo5STNDVlpVOFFCTzlENzg0MC4u**](https://forms.office.com/Pages/ResponsePage.aspx?id=awp6y1FRj0uaM43q-D4ptwXg_k-u0g1AkTs0LNHJ8K9UODhLRFRDQlo5STNDVlpVOFFCTzlENzg0MC4u)   |  |  |  |  |  | | --- | --- | --- | --- | --- | | SHORTAGE | PAGTAAS | PAGBABA | SHORTAGE | SURPLUS | | DISEKWILIBRIYO | SHORTAGE | SURPLUS | MAGPABABA | SHORTAGE | | KONSYUMER | PRODYUSER | DEMAND | SUPPLY | KASIYAHAN | | EKWILIBRIYO SA PAMILIHAN | EKWILIBRIYONG PRESYO | EKWILIBRIYONG DAMI | PAGTAAS NG PRESYO | SURPLUS |     Ang (1)\_\_\_\_\_\_\_\_\_\_\_ ay tumutukoy sa kalagayan ng pamilihan kung saan ang dami na kayang bilhin ng (2) \_\_\_\_\_\_\_\_\_ ay pantay sa dami ng kayang ipagbili ng (3)\_\_\_\_\_\_\_\_\_\_\_ , ang(4) *\_\_\_\_\_\_\_\_\_\_* ay tumutukoy sa dami ng gusto at kayang bilhin ng konsyumer at ang(5)\_\_\_\_\_\_\_\_\_\_\_\_\_ naman ay tumutukoy sa dami at kaya at handang ipagbili ng prodyuser. Sa kalagayang ito kapwa ay nagtatamo ng (6)\_\_\_\_\_\_\_\_\_\_\_\_\_\_. Ang paulit-ulit na interaksiyon ng demand at supply ang siyang magtatakda sa (7) \_\_\_\_\_\_\_\_\_\_\_\_\_ at (8)\_\_\_\_\_\_\_\_\_\_\_\_\_\_ sa malayang pamilihan. Ngunit kapag hindi naging pantay ang dami nang gusto at kayang bilhin ng konsyumer (Qd) sa dami nang gusto at kayang ipagbili ng prodyuser(Qs) ang pamilihan ay magkaroon ng kalagayang tinatawag na (9)\_\_\_\_\_\_\_\_\_\_\_\_\_\_, ito ay maaring bunga nang pagkakaroon ng (10)\_\_\_\_\_\_\_\_\_\_\_\_ *o* mas mataas na *demand* kaysa *supply* o kaya’y  *(11)\_\_\_\_\_\_\_\_\_\_\_\_* na ang ibig sabihin ay mas mataas na *supply* kaysa *demand.* Malaki ang kaugnayan ng pagbabago ng mga kaganapan ng pamilhan sa iyong kaalaman sa paggawa ng matalinong pagdedesisyon bilang konsyumer o prodyuser. Bilang prodyuser dapat mong tandaan na kapag mula sa ekwilibriyong kalagayan ng pamilihan (Qs=Qd) at tumaas ang supply subalit hindi nagbago ang demand ang kalagayang ito ay magdulot ng (12)\_\_\_\_\_\_\_\_\_ at ito ay (13)\_\_\_\_\_\_\_\_\_\_\_\_ ng presyo. Sa kabilang banda, kapag bumaba naman ang supply at hindi nagbago ang demand ito ay magdulot ng (14)\_\_\_\_\_\_\_\_\_\_\_ sa pamilihan, at ito ay magdulot ng (15)\_\_\_\_\_\_\_\_\_\_\_ sa presyo. Bilang konsyumer naman tandan mo na mula sa ekwilibriyo nang pamilihan (QS=Qd) kapag tumaas ang demand subalit hindi nagbago ang supply ito ay magdulot ng  (16) \_\_\_\_\_\_\_\_\_\_\_\_\_ sa pamilihan at magresulta sa (17)\_\_\_\_\_\_\_\_\_\_ ng presyo. Samantala kapag bumaba naman ang demand subalit hindi nagbago ang supply , ito ay magdulot ng kalagayang (18)\_\_\_\_\_\_\_\_\_\_\_\_\_\_\_ na magdulot ng (19)\_\_\_\_\_\_\_\_\_\_\_\_\_\_ sa presyo.  Bilang matalinong konsyumer mas mainam ang pamimili kapag may  Qr code  Description automatically generated(20)\_\_\_\_\_\_\_\_\_\_\_\_\_ sa pamilihan sa produkto o serbisyong gagamitin.  **ISKOR: ­­­\_\_\_\_\_\_\_\_\_\_\_\_\_\_\_\_**  Answer sheet sa Learning Activity 1 | | | |
| **B. Learning Activity no. 2 S.O.S ( SURPLUS O SHORTAGE)**  Pagsusuri sa kalagayan sa Pamilihan. Alamin ang kalagayan ng pamilihan sa magkaibang presyo. Isulat ang sagot sa ika-apat na hanay.   |  |  |  |  | | --- | --- | --- | --- | | MARKET SCHEDULE PARA SA HOME-MADE SIOMAI NI ALING MIYA | | | | | Quantity demanded (Qd) | Presyo  (Php) | Quantity supplied  (Qs) | Kalagayan ng Pamilihan  ( Pagpipilian : ekwilbriyo o disekwilibriyo  kung disekwilbriyo ito ba ay surplus o shortage) | | 50 | 5 | 400 | DISEKWILIBRIYO - SURPLUS | | 100 | 4 | 300 | DISEKWILIBRIYO - SURPLUS | | 200 | 3 | 200 | EKWILIBRIYO | | 300 | 2 | 100 | DISEKWILIBRIYO - SURPLUS | | 400 | 1 | 50 | DISEKWILIBRIYO - SURPLUS | | | | |
| **III. Reflection: 30 points** | | | |
| Marami akong natutunan sa lesson na ito, disekwilibriyo, ekwilibriyo, surplus at shortage. Ang disekwilibriyo ay ang anumang sitwasyon o kalagayan kung saaan hindi pareho ang quantity demanded at quality supplied sa isang takdang presyo. Ang surplus naman ay ang panakon kung saan ang isang pamilihan ay nakararanas ng malaking quantity supplied kaysa quantity demanded.  Ang shortage naman ay nararanasan kung ang dami ng demand ay mas Malaki kaysa dami ng supply. Ang ekwilibriyo naman isang kalagayan sa pamilihan na ang dami ng handa at kayang bilhing produkto o serbisyo ng mga konsyumer at ang handa at kayang ipagbiling produkto at serbisyo ng mga prodyuser ay pareho ayon sa presyong kanilang pinagkasunduan. | | | |

Prepared by: **JASMIN P. BONGHANOY / Subject Teacher**