**LEARNING ACTIVITY SHEET IN AP 9**

|  |  |  |  |
| --- | --- | --- | --- |
| Name of Learner; | John Russel A. Jandonero | Score: |  |
| Grade and Section: | 9-TAE | Week & Date: | **Week 1 – Jan. 5, 2021** |

|  |  |  |  |
| --- | --- | --- | --- |
| **Title of the Topic:** | **Konsepto Salik na Nakakaapekto sa Demand** | | |
| **Most Essential Learning Competency:** | | **Code:** |  |
| * natutukoy ang konsepto ng demand; * natutukoy ang mga salik na nakaaapekto sa demand at paano ito nakakaapekto sa pang-araw-araw na pamumuhay. | | | |
| **I. Concept Notes:** | | | |
| 1. **A. Konsepto ng Demand**   Ang mga katanungang pang ekonomikong ito ang pinagmulan kung bakit may konsepto ng *demand.* Ang demand ay tumutukoy sa dami ng produkto at serbisyo na nais bilhin sa isang takdang presyo at lugar. May demand ang isang produkto at paglilingkod kapag nakapagbibigay ito ng kasiyahan o nakatutugon sa isang pangangailangan. Ang mga binibili natin tulad ng pagkain, damit, mga personal na gamit gaya ng *cellphone* at iba pang *gadget* ay mga halimbawa ng demand. Napakahalagang batayan sa pagbili ng isang pangangailangan ang presyo. Bumibili tayo depende sa kakayahan natin o sa badyet na mayroon tayo. Kaya napakahalaga na matutunan natin ang wastong pagbabadyet upang matugunan natin ang pang-araw-araw na demand para sa mga pangangailangan natin.   1. **B. BATAS NG DEMAND**   Isinasaad ng Batas ng Demand na magkasalungat o *inverse* na ugnayan ang presyo sa *quantity demanded* ng isang produkto. Kapag tumaas ang presyo, bumababa ang dami ng gusto at kayang bilhin; at kapag bumaba ang presyo, tataas naman ang dami ng gusto at kayang bilhin (*ceteris paribus*). Ang ibig sabihin ng ceteris paribus ay ipinagpapalagay na ang presyo lamang ang salik na nakaaapekto sa pagbabago ng quantity demanded, habang ang ibang salik ay hindi nagbabago o nakaaapekto rito. Ayon sa Batas ng Demand, kapag kayo ng iyong pamilya ay magdedesisyon na bumili ng isang produkto o serbisyo, ang presyo ang inyong pangunahing pinagbabatayan. Sa bawat pagbili mo sa tindahan, itinatanong mo muna ang presyo bago ka magdesisyon kung ilan ang iyong bibilhin.  **Tatlong Pamamaraan ng Pagpapakita ng Konsepto ng Demand:**  1. *Demand Schedule* – isang talaan na nagpapakita ng dami na kaya at gustong bilhin ng mga mamimili sa iba’t ibang presyo.  Demand Schedule ng *Face Shield*    Ang schedule na makikita sa talahanayan ay tumutukoy sa quantity demanded para sa *face shield* sa iba’t ibang presyo. Halimbawa, sa halagang Php50, animnapu (60) ang dami ng gusto at kayang bilhin ng mamimili. Mapapansin na habang tumataas ang presyo ng *face shield*, bumababa naman ang dami ng gusto at kayang bilhin. Malinaw na ipinapakita ang magkasalungat na ugnayan ng presyo at quantity demanded.  2. *Demand Curve* – isang kurba sa *graph* na nagpapakita ng salungat na ugnayan sa pagitan ng presyo at sa dami ng gusto at kayang bilhin ng mamimili.      Ang graph ay batay sa *demand schedule* na nasa talahanayan. Kung ilalapat sa graph ang iba’t ibang kobinasyon ng mga presyo at *quantity demanded* ay mabubuo ang *demand curve* para sa *face shield*. Halimbawa, sa punto A na ang presyo ay isang daang piso (Php100), sampu (10) ang dami ng *face shield* na gusto o handang bilhin ng mamimili; sa punto B ang presyo ay siyamnapung piso (Php90), dalawampu ang dami ng *face shield* na gusto at handang bilhin ng mamimili. Kung tutuntunin ang mga puntong ito hanggang punto F ay makabubuo ng isang kurbang pababa o *downward sloping curve*. Ito ang tinatawag na demand curve. Ang paggalaw sa kurba mula punto a papuntang punto, makikita na sa pagbaba ng presyo mula isang daang piso (Php100) pababa ng limampung piso (Php50), ang demand sa face shield ay tataas ng ng sampung (10) piraso. Kapag ang presyo naman ay tumaas ng sampung piso (Php10) makikita sa graph na bumababa ang quantity demanded sa sampung (10) piraso.  Ipinapakita sa *graph* sa susunod na pahina, ang paggalaw sa *demand curve*. Mangyayari ang paggalaw ng demand curve kung ang salik na nakaaapekto ay ang sariling presyo ng produkto. Kung ang presyo ng *face shield* ay bumaba mula Php100 sa Php90, makikita sa graph na lilipat ang punto mula puntong A patungong punto B. Kung tataas naman ang presyo mula Php50 patungong Php60, lilipat ang punto mula C patungong D.    3. *Demand Function* – ang matematikong pagpapakita sa ugnayan ng presyo at quantity demanded. Maaari itong ipakita sa equation sa ibaba.  Qd = f (P)  Ang Qd o quantity demanded ang tumatayong dependent variable, at ang presyo naman ang independent variable. Ibig sabihin, nakabatay ang Qd sa pagbabago ng presyo. Ang presyo ang nakapagpapabago sa dami ng handa at kayang bilhin ng mga mamimil. Isa pang paraan ng pagpapakita ng demand function ay sa equation na: Qd = a – bP  Kung saan:    Nagpapakita ang slope ng pagbabago sa quantity demanded sa bawat pisong pagbabago sa presyo.  Upang mapatunayan na ang datos sa demand schedule sa itaas at ang demand function ay iisa, suriin at pag-aralan ang kompyutasyon sa ibaba.  Demand function mula sa Demand Schedule para sa Face Shield:  Qd = 110 – 1P  Kapag ang P = 100 Qd =? Kapag ang P = 50 Qd=?  Qd = 110 – 1P Qd = 110 – 10P  Qd = 110 – 1(100) Qd = 110 – 1(50)  Qd = 110 – 100 Qd = 110 - 50  Qd = 10 piraso Qd = 60 piraso  Gamit ang demand function, maaaring makuha ang dami ng quantity demanded kung may given na presyo. I-substitute ang presyo ng piso sa variable na P at i-multiply sa slope na -1. Ang makukuhang sagot ay ibabawas sa 110. Mula rito ay makukuha ang sagot na 10 na quantity demanded. Sa ikalawang halimbawa naman ay Php50 ang presyo kaya ang naging quantity demanded ay 60 piraso.   1. **C. MGA SALIK NA NAKAAAPEKTO SA PAGBABAGO NG DEMAND**   Maliban sa presyo, may iba pang mga salik na nagiging dahilan upang magbago ang demand tulad ng panlasa, kita, presyo ng kahalili o kaugnay na produkto, bilang ng mamimili, at mga inaasahan ng mga mamimili sa hinaharap.  **Panlasa.** Ang pagbabago sa panlasa (*taste*) ng mga mamimili ay may epekto sa demand ng produkto. Halimbawa, ang paglabas ng *milk tea* ay lubhang nagpababa sa demand para sa mga lokal na palamig tulad ng sago at gulaman maging ng *soft drinks*. Ang pagtaas ng kamulatan ng mamamayan sa kalusugan ay nagpataas ng demand para sa mga produktong may kaugnayan sa pangangalagang pangkalusugan tulad ng mga pagkaing may mababang *calorie,* bitamina, at pagkaing walang artipisyal na sangkap.  **Kita**. Ang pagtaas ng kita ay nagdudulot ng pagtaas ng demand para sa karamihan ng mga produkto dahil lumaki ang kakayahan ng tao na makabili. Ang pagbaba naman ng kita ay nangangahulugan din ng pagbaba ng demand. Halimbawa, sa pagtaas ng kita nagkakaroon ng kakayahan ang mga tao na bumili ng mamahaling produkto tulad ng kotse, bakasyon sa ibang bansa, o bagong mga *appliances* sa bahay. Ang ganitong uri ng mga produkto ang tinatawag na normal goods.  Tinatawag naman na inferior goods ang murang produkto na binibili ng mga pamilyang may maliit na kita. Halimbawa, kapag tumaas ang kita ng isang pamilya, bababa naman ang demand para sa mga produkto tulad ng ukay-ukay at mga produktong gamit na (tulad ng second-hand *mobile phones*, bisikleta at iba pa). Sa pagbaba naman ng kita, tataas din ang demand para sa inferior goods.  **Presyo ng Kahalili (alternatibo) o Kaugnay na Produkto.**  May epekto sa demand ang presyo ng mga kahalili (*substitute*) o kaugnay (*complement*) na produkto. Ang kahaliling produkto ay iyong maaring gamitin kapalit ng isang produkto. Halimbawa nito ay ang karne ng manok ay kahalili ng karne ng baboy. Kapag tumaas ang presyo ng baboy, tataas ang demand para sa karne ng manok dahil sa tuwiran itong kahalili para sa karne ng baboy. Ibig sabihin, ang kurba ng demand para sa karne ng manok ay lilipat pakanan samantalang bababa ang dami ng demand para sa karne ng baboy. Ang produktong magkaugnay naman ay ginagamit na kapareha ng iba pang produkto tulad ng kape at asukal. Kapag tumaas ang presyo ng kape, bababa ang demand para sa asukal. Kapag bumababa naman ang presyo ng kape, tataas naman ang demand para sa asukal.  **Bilang ng Mamimili**  Ang malaking populasyon ay nangangahulugan ng maraming pangangailangan para sa mga kalakal at serbisyo. Mas marami ang mamimili kung mas malaki ang populasyon. Ang paglaki ng populasyon ay magdudulot ng paglaki ng demand na magdudulot naman ng pagtaas ng produksyon para sa kanilang mga pangangailangan.  **Inaasahan ng mga Mamimili**  Kung inaasahan ng mga mamimili na tataas ang presyo ng produkto sa hinaharap, daragdagan nila ang bibilhing produkto sa kasalukuyan. Halimbawa, inaasahan na ang dinaranas nating pandemya ay magtatagal pa ng isa o dalawang taon ayon sa mga eksperto. Dahil dito, ngayon pa lang ay naghahanda na tayo ng mga bagay na kakailanganin tulad ng pag-iimbak ng mga pagkain at gamot na siyang nagpapataas ng demand nito sa pamilihan at magreresulta ng pagtaas ng presyo.  Ano ang maaari mong gawin bilang isang matalinong mamimili?  1. Iwasan ang pagsunod sa uso o moda ng damit at gamit dahil ang pagtaas sa demand at nangangahulugan ng pagtaas din ng presyo ng mga produktong ito.  2. Magtipid at huwag gumasta nang higit sa kinikita. Ang labis na paggasta ay hindi mainam sa panahong mababa ang antas ng produksyon at magdudulot ng pagtaas ng presyo. Hindi rin mabuti kung mababa ang antas ng paggasta dahil magdudulot ito ng pagtamlay ng ekonomiya. Dapat ay nasa tamang antas lamang ang paggasta. Ang dapat ay “eksaktong paggasta lamang”.  3. Ang pagdami ng mga alternatibo o kahaliling produkto ay magbibigay ng pagkakataon sa mga mamimili upang raming pagpipilian na may maabang presyo. Sa kabilang banda, ang labis at kulang na pagkonsumo ay hindi mainam sa ekonomiya.  4. Sa pangkalahatan, ang tamang paggasta at pagkonsumo ay makatutulong upang maging matatag ang kalagayan ng presyo sa pamilihan.      Ang graph ay nagpapakita ng paglipat ng kurba ng demand. Ang pagtaas ng demand ay makapagdudulot ng paglipat ng paglipat ng kurba ng demand sa kanan. Mangyayari ang paglipat ng demand sa kanan kung ang pagbabago ng salik na hindi presyo ay nakapagdudulot ng pagtaas ng demand. Ang pagbaba ng demand ay makapagdudulot ng paglipat ng kurba ng demand sa kaliwa. Mangyayari ang paglipat ng demand sa kaliwa kung ang mga pagbabago ng salik na hindi presyo ay nakapagdulot ng pagbaba ng demand. | | | |
| **II. Learning Activities:** | | | |
| **A. Learning Activity no. 1**  **I-demand, Itala, at Ikurba!**  **Panuto:** Iguhit ang graph at itala ang mga datos na hinihingi batay sa nakasaad sa kahon.   |  | | --- | | Ipagpalagay na dumaan ang nagtitinda ng buko juice sa tapat ng inyong bahay at pinayagan kang bumili ng iyong mga magulang. Ilang baso ng buko juice ang handa at kaya mong bilhin sa presyong Php6, Php8, Php10, hanggang Php14 kada baso? Itala ito sa kolum ng Qd. Ilagay sa talahanayan ang dami ng quantity demanded sa bawat presyo upang mabuo ang demand schedule.  Ipagpalagay na ang demand function ay Qd= 50 - 2P. Pagkatapos nito ay ipakita ito sa pamamagitan ng paggawa ng demand curve at sagutan ang mga pamprosesong tanong sa ibaba. |     38  34  30  26  22  6  0  8  10  12  14  16  18  38  34  30  26  22  6  8  10  12  14  280 | | | |
| **C. Learning Activity no. 2**    280  45  15  75  150  450  0  10  140  5 | | | |
| **C. Learning Activity no. 3 (PERFORMANCE TASK)**  **SALIK-HAING POSTER**  Panuto: Gumawa ng isang Slogan-poster sa iyong portfolio na nagpapakita kung paano nakakaapekto ang iba pang salik sa demand maliban sa presyo. Tiyaking magmula ito sa sariling karanasan Gawing gabay ang rubrik sa ibaba sa paggawa ng poster.   |  | | --- | | **RUBRIC:**  **Kaangkupan sa Tema :**  25puntos  **Pagkamalikhain :** 15 puntos  **Pagpapaliwanag :** 10 puntos  **50 puntos** | | | | |
| **III. Reflection: 30 points** | | | |
| Ang batas ng demand ay bahagi ng micro economics na nagasasabi na ang pagtaas ng presyo ng produkto ay dahilan upang bumaba ang demand dito, at ang pagbaba ng presyo nito ay magdudulot sa pagtaas ng demand para sa produkto.Maraming mga produkto na apektado neto kagaya ng bigas, karne, isda, kuryente at iba pa. Kung tataas ang presyo ng mga ito ay babawas rin ang pagkunsumo nito. Kagaya ng aking Slogan ala poster na ginawa. | | | |

Prepared by: **JASMIN P. BONGHANOY / Subject Teacher**