Pangalan:\_\_\_\_John Russel Jandonero\_\_\_\_\_\_\_\_\_\_\_\_ Baitang:\_\_9 TAE\_\_

Guro: Bb. Ashley W. Valiente Petsa:\_\_\_\_\_\_\_\_\_\_\_\_\_\_\_\_\_\_\_

LEARNING ACTIVITY SHEET

|  |  |
| --- | --- |
| Paksa:   * **Pang-abay** * **Epiko ng Rama at Sita** | Asignatura: Filipino 9 |
| Most Essential Learning Competency:  1. nagagamit ang angkop na pang-ugnay na hudyat ng pagsusunod-sunod ng mga pangyayari sa lilikhaing kuwento;  2. nagagamit ang mga pang-abay na pamanahon, panlunan at pamaraan sa pagbuo ng alamat;  3. nabibigyang-katangian ang isa sa mga itinuturing na bayani ng alinmang bansa sa Kanlurang Asya;  2. nahuhulaan ang maaaring mangyari sa akda batay sa ilang pangyayaring napakinggan; at  4. nailalarawan ang natatanging kulturang Asyano na masasalamin sa epiko. | Code:  F9WG-IIId-e-54  F9WG-IIIf-55  F9PT-IIIg-h-54  F9PN-IIIg-h-54  F9PB-IIIg-h-54 |
| **I.Concept Notes:**  **Ano ang Pang-abay?**  Ang **pang-abay** ay bahagi ng pananalitang nagbibigay-turing sa pandiwa, pang-uri, o kapwa pang-abay.  **Mga uri ng pang-abay:**  **1. Pang-abay na pamanahon –** n agsasaad kung kailan naganap, nagaganap o magaganap ang kilos na taglay ng isang pandiwa sa pangungusap. Mayroon itong tatlong (3) uri: may pananda, walang pananda, at nagsasaad ng dalas.  **May Pananda**  Halimbawa: nang, sa, noon, kung, kapag, tuwing, buhat, mula, umpisa, hanggang   1. a. Paalis na kami nang siya ay dumating. 2. b. Nagpipintura kami sa tanghali. 3. c. Aawit ako, kung aawit ka rin. 4. d. Maglalaba tayo kapag sumikat ang araw. 5. e. Laging nakatakip ang kanilang mga mukha upang hindi sila makilala ng kanilang magulang sa tuwing hahanapin sila para tapusin ang pagsasagot sa kanilang mga modyul.   **Walang Pananda**  Halimbawa: kahapon, kanina, ngayon, mamaya, bukas, sandali   1. a. Sumayaw kami kahapon sa palatuntunan. 2. b. Kanina pa sila umalis. 3. c. Ngayon mo na puntahan si Mareng Winnie. 4. d. Bukas mo na dalhin ang modyul. 5. e. Sandali na lamang at aalis na tayo.   **Nagsasaad ng Dalas**  Halimbawa: araw-araw, tuwing, taon-taon   1. a. Kailangan mong maligo araw-araw. 2. b. Tuwing umaga ay naglalaro sila Face at Mask. 3. c. Nagbabakasyon kami sa Hongkong taon-taon. 4. d. Linggo-linggo kung mamili ng paninda si Aling Fe. 5. e. Oras-oras kung magdasal ang mga madre.   **2. Pang-abay na panlunan –** nagsasaad ng lugar kung saan naganap ang pangyayari. Ito ay nagsasabi kung saan ginawa, ginagawa, at gagawin ang kilos sa pangungusap. Tumutukoy rin ito sa pook na pinangyarihan o pangyayarihan ng kilos.  Samantala, ginagamit ang sa kapag ang kasunod ay isang pangngalang pambalana o isang panghalip. Ang kay at kina naman ay ginagamit kapag ang kasunod ay pangngalang pantangi ng isang tao.  Halimbawa:   1. a. Buksan mo ang pinto sa kusina. 2. b. Ibinigay ni Mariel sa kapatid ang hawak niya. 3. c. Pag-aaralin kita kung sa Maynila ka magtitira. 4. d. Pumunta sa bayan ang mag-asawa. 5. e. Pakikuha kina Berto ang bayad sa bangus. 6. f. Kina Amiel at Ariel ang mga prutas na ito.   **3. Pang-abay na pamaraan –** naglalarawan kung paano naganap, nagaganap, o magaganap ang kilos na ipinahahayag.  Ilan sa mga panandang ginagamit upang matukoy ang mga pang-abay na pamaraan ay ang: nang, na, at -ng.  Halimbawa:   1. a. Lumakad ako nang matulin upang abutan ka. 2. b. Nagsagot ako nang buong husay sa pagsusulit. 3. c. Kumain ako nang mabilis para makausap ka. | |
| **II. Learning Activities** | |
| 1. **Gawain 1**   **Panuto:** Batay sa iyong naintindihan mula sa napanood/nabasang akda. Sagutin ang sumusunod na mga katanungan**:**   1. Isa-isahin ang mga pangyayaring nagpakita ng kababalaghan.  * Inalok ni Ravana si Sita na maging reyna at bibigyan siya ng limang libong alipin. * Si Surpanaka ay nagpanggap na ibang babae, may gusto si Ravana na ang kapatid ng hari ng mga higante kay Rama. * Nagpanggap bilang isang gintong usa si Maritsa dahil humingi ng tulong si Ravana. * Nagpanggap si Ravana bilang isang paring Brahmin upang makalapit siya kay Sita. * Isinakay ni Ravana ang mahabang buhok ni Sita matapos nya itong hinablot.  1. Isa-isahin ang mga pangyayaring nagpakita ng kabayanihan ng tauhan.  * Hinabol ng ibon ang karuwahe ni Ravana upang iligtas si Sita * Walang takot na hinarap nina Rama at Sita ang mapanganib na buhay noong nang ipinatapon sila * Tunulungan ng mga unggoy sina Rama at Lakshamanan upang mailigtas si Sita  1. Bakit ayaw labanan ni Maritsa ang magkapatid na Rama? Ang paglaban ba ay hindi naaayon sa pilosopiya ng India?   **Dahil alam ni Maritsa na kakampi ni Rama at Lakshamanan ang mga Diyos. Ayon sa paniniwala ng iba, hindi raw nararapat na makikipaglaban sa marahas na paraan, at dapat ito ay mahinahon at mapayapa lamang napamamaraan.**   1. Ipaliwanag at bigyang patotoo ang pilosopiya ng India na “Pinagpapala ng Diyos ang maganda, matalino, at kumikilos nang naaayon sa lipunan.”   **Para sa akin, tiyak at totoo ang pilosopiyang ito dahil kadalasan ng mga taong matagumpay sa buhay ay may mabubuting puso. May iba rin na matagumpay sa buhay at hindi gaanong kaganda ang kanyang mga ipinapakitang katangian, karamihan rin sa kanila ay hindi nagtagal sa kanilang pagiging matagumpay.** | |
| 1. **Gawain 2**   **Panuto:** Ibuod ang Epiko na Rama at Sita sa isang talata lamang na hindi baba sa 5 pangungusap. Gumamit ng mga pang-abay at salungguhitan ito.  Mapayapang naninirahan sina Rama at Sita sa gubat. Pinarusahan kasi sila ng Haring Ayodha at ipinatapon sa gubat. Kasama ng mag-asawa si Lakshamanan. Binalak ng kapatid ng hari na si Surpnaka na akitin si Rama at nagpanggap na ibang dilag. Nabuko nila ito. Ninais ni Lakshamanan na patayin si Surpnaka ngunit nasugatan niya lamang ang tainga at ilong nito. Nag-alinlangan man, tumulong si Maritsa at naging isang ginintuang usa. Nakita ito nina Rama at Sita sa gubat, kasama si Lakshamanan. Hinabol ni Rama ang usa ayon sa nais ng asawa. Natagalan na pero wala pa si Rama kaya sumunod si Lakshamanan.  Dito nakahanap ng pagkakataon si Ravana, na nagpapanggap bilang matandang Brahmin, na harapin si Sita. Inalok niya ito ng limang libong alipin at gagawing kaniyang reyna. Tumanggi si Sita at nagalit si Ravana.  Nakita ng magkapatid ang agila at sinabi kung anong nangyari bago nalagutan ng hininga. Dahil sa lakas at kapangyarihan ni Rama, humingi sila ng tulong sa mga unggoy. Naging matindi ang labanan at natalo ni Rama si Ravana. Nagsama nang mapayapa ang mag-asawa. | |
| 1. **Gawain 3**   **Panuto:** Basahing mabuti ang bawat pangyayari sa akda at maglahad ng maaaring mangyari nito. Gawing gabay ang tanong at isulat sa kahon ang iyong hinuha. (2 puntos bawat isa)   1. Lumundag si Surpanaka para patayin si Sita nang sabihin nitong hindi sila maaaring   magkatuluyan ni Rama dahil may asawa na ito. Tumulong si Lakshaman at natagpas nito ang ilong at tenga ni Surpanaka.  *Ano ang maaaring mangyari sa pagsasama nina Rama at Sita?*  Titibay ang kanilang pagsasama, kailangan rin nilang mag ingat palagi dahil maka may masamang mangyari dulot ng pagtagpas ni Lakshaman ang ilong at tenga ni Surpanaka.   1. Pasigaw na tinanong ni Ravana ang kapatid dahil sa ayos nito. Para makahiganti kay Rama ay nagsinungaling siya at sinabing nakakita siya ng isang magandang babae sa gubat at inalok niyang mapangasawa ni Ravana pero tumanggi ang babae na siyang dahilan kung bakit tinagpas ng isang prinsipe ang kaniyang ilong at tenga   *Ano ang maaaring maging reaksiyon ng higanteng si Ravana?*  Magagalit si Ravana dahil natagpas ng prinsipe ang ilong at tenga ng kapatid, magagalit rin siya dahil nag sisinungaling sila.   1. Tumanggi si Maritsa nang malaman na sina Rama at Lakshamanan ang kakalabanin. “Kakampi nila ang mga Diyos,” sabi ni Maritsa.   *Ano ang maaaring mangyari kay Ravana at Maritsa kung ipagpapatuloy nila ang pakikipaglaban?*  Para sa akin hindi nila makayang labanan sapagkat kakampi nila ang mga Diyos.   1. Inalok niya si Sita ng limang libong alipin at gagawing reyna ng Lanka. Dahil sa takot nabitiwan ni Sita ang banga na may tubig. Itinulak ni Sita si Ravana kaya lumabas ang tunay na anyo nito na isang higante.   *Ano ang maaaring mangyari kung sakaling pumayag si Sita sa alok ni Ravana?*  Magiging maginhawa ang buhay ni Sita sapagkat siya ay magiging reyna. Ngunit nung nalaman niya ang tunay na anyo ni Ravana, tinanggihan niya ito dahil baka siya ay mapahamak pa.   1. Humingi ng tulong si Rama sa hari ng mga unggoy para salakayin ang Lanka. Maraming namatay na unggoy sa labanan pero mas maraming pugot na ulo ng higante ang bumagsak.   *Ano ang maaaring mangyari kung hindi pumayag ang hari ng mga unggoy sa pakikipaglaban sa mga higante?*  Matatalo sila sa laban dahil kulang sila sa tauhan. May tiyansa naman na sila ay mananalo pero ito ay kaunti lang sapagkat mga higante ang kanilang mga kalaban. | |
| **III**. **Repleksiyon:**  Ano ang natutunan mo sa kabuoan ng araling tinalakay natin? Isulat ang sagot sa ibaba.  **(10 puntos)**  Nalaman ko ang mga pangyayari sa epikong Rama at Sita, pati narin ang mga uri ng pang-abay.  Natutunan ko na ang epiko ay tulang pasalaysay na nagsasaad ng kabayanihan ng pangunahing tauhan na nagtataglay ng katangiang nakahihigit sa karaniwang tao na kadalasan siya’y buhat sa lipi ng mga diyos o diyosa.  Ang paksa ng mga epiko ay mga kabayanihan ng pangunahing tauhan sa kanyang paglalakbay at pakikidigma.  Naramdaman ko ang tinding saya dahil nalaman ko ang mga pangyayari ng epiko ng Rama at Sita pati narin ang mga uri ng mga pang-abay. | |